Source: https://www.slov-lex.sk/chronologicky-register-opatreni/SK/OP/2018/3/
Timestamp: 2019-08-21 06:55:16+00:00
Document Index: 2174178

Matched Legal Cases: ['§ 18', '§ 18', '§ 23', '§ 23', '§ 23', '§ 18', '§ 21', '§ 18', '§ 18', '§ 18', '§ 4', '§ 18', '§ 26', '§ 27', '§ 36', '§ 18', '§ 29', '§ 18', '§ 18', '§ 18', '§ 1', '§ 18', '§ 18', '§ 1', '§ 18', '§ 18', '§ 18', '§ 1', '§ 1']

3/2018 R. o. - Opatrenie Národnej banky Slovenska ... - SLOV-LEX
3/2018 R.o.
zo 6. februára 2018 č. 1/2018 o spôsobe preukazovania splnenia podmienok na udelenie povolenia na vykonávanie činnosti samostatného finančného agenta a na udelenie povolenia na vykonávanie činnosti finančného poradcu
(Oznámenie o vydaní opatrenia bolo publikované v Zbierke zákonov Slovenskej republiky pod číslom 36/2018 Z. z.)
Národná banka Slovenska podľa § 18 ods. 17 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov (ďalej len „zákon“) ustanovuje:
Splnenie podmienky podľa § 18 ods. 2 písm. a) zákona sa preukazuje predložením
dokladov podľa § 23 ods. 1 písm. a) zákona,
písomného potvrdenia miestne príslušného súdu alebo orgánu s obdobnou právomocou z iného štátu podľa § 23 ods. 1 písm. d) zákona a
čestného vyhlásenia o splnení podmienok podľa § 23 ods. 1 písm. b), c), e) až h) zákona.
Splnenie podmienky podľa § 18 ods. 2 písm. b) zákona sa preukazuje predložením dokladov podľa § 21 ods. 12 písm. a) a b) zákona.
Splnenie podmienky podľa § 18 ods. 2 písm. c) zákona sa preukazuje predložením písomného vyhlásenia podľa § 18 ods. 6 písm. c) zákona.
Splnenie podmienky podľa § 18 ods. 2 písm. d) zákona sa preukazuje predložením
grafického znázornenia štruktúry skupiny s úzkymi väzbami s uvedením osôb a výšky ich podielov podľa § 4 písm. k) zákona,
zoznamu fyzických osôb s kvalifikovanou účasťou na žiadateľovi s uvedením percentuálnej výšky podielu na jeho základnom imaní alebo na hlasovacích právach v ňom a
zoznamu právnických osôb s kvalifikovanou účasťou na žiadateľovi s uvedením obchodného mena, právnej formy, identifikačného čísla, sídla, výšky základného imania a percentuálnej výšky podielu na základnom imaní alebo na hlasovacích právach v ňom.
Splnenie podmienky podľa § 18 ods. 2 písm. e) zákona sa preukazuje predložením
opisu technického vybavenia žiadateľa, a to najmä údajov o informačnom systéme žiadateľa, vrátane informácií o bezpečnosti prenosu dát smerom k finančnej inštitúcii a Národnej banke Slovenska,
návrhu vnútorných predpisov o opatreniach na zamedzenie legalizácie príjmov z trestnej činnosti a pred financovaním terorizmu,
návrhu vnútorných predpisov o spôsobe vybavovania sťažností klientov a potenciálnych klientov podľa § 26 ods. 1 až 5 zákona,
návrhu vnútorných predpisov upravujúcich zamedzenie konfliktu záujmov podľa § 27 ods. 1 až 3 zákona,
návrhu vnútorných predpisov upravujúcich pravidlá styku s klientom a s potenciálnym klientom,
návrhu vnútorných predpisov upravujúcich vedenie záznamov o svojej činnosti podľa § 36 ods. 1 až 5 zákona a
grafického znázornenia navrhovanej organizačnej štruktúry, ktoré umožňuje posúdenie rozdelenia a úpravy právomocí medzi členmi štatutárneho orgánu, štatutárnym orgánom, členmi dozornej rady, dozornou radou a odbornými garantmi žiadateľa.
Ak ide o žiadateľa, ktorý žiada o udelenie povolenia na výkon činnosti samostatného finančného agenta a má vykonávať aj finančné sprostredkovanie prostredníctvom podriadených finančných agentov, splnenie podmienky podľa § 18 ods. 2 písm. e) zákona sa okrem predloženia dokumentov uvedených v odseku 5 preukazuje aj predložením návrhov vnútorných predpisov upravujúcich vzťahy štatutárneho orgánu žiadateľa, členov štatutárneho orgánu žiadateľa, odborného garanta žiadateľa alebo iných zamestnancov žiadateľa s jeho podriadenými finančnými agentmi a zabezpečujúcich plnenie povinností uvedených v § 29 ods. 1 a 2 zákona.
Splnenie podmienky podľa § 18 ods. 2 písm. f) zákona sa preukazuje predložením dokladov podľa § 18 ods. 6 písm. g) zákona.
Na preukazovanie splnenia podmienky dôveryhodnosti podľa § 18 ods. 3 písm. a) zákona sa vzťahuje § 1 ods. 1 rovnako. Splnenie podmienky plnej spôsobilosti na právne úkony podľa § 18 ods. 3 písm. a) zákona sa preukazuje čestným vyhlásením žiadateľa.
Na preukazovanie splnenia podmienky podľa § 18 ods. 3 písm. b) zákona sa vzťahuje § 1 ods. 2 rovnako.
Splnenie podmienky podľa § 18 ods. 3 písm. c) zákona sa preukazuje písomným vyhlásením žiadateľa podľa § 18 ods. 7 písm. c) zákona.
Na preukazovanie splnenia podmienky podľa § 18 ods. 3 písm. d) zákona sa vzťahuje § 1 ods. 5 písm. a) až f) rovnako a § 1 ods. 6 primerane.
Názov: Opatrenie Národnej banky Slovenska zo 6. februára 2018 č. 1/2018 o spôsobe preukazovania splnenia podmienok na udelenie povolenia na vykonávanie činnosti samostatného finančného agenta a na udelenie povolenia na vykonávanie činnosti finančného poradcu
Dátum vyhlásenia: 15.02.2018